שלמה נוי

שלמה נוי (נולד ב-12 במרץ 1953) הוא רופא מומחה ישראלי בפסיכיאטריה, פסיכוגריאטריה ומינהל רפואי. מכהן כנשיא הקריה האקדמית אונו. בעבר היה דיקן הפקולטה למקצועות הבריאות בקריה האקדמית אונו (כולל בית הספר הארצי לשיקום, שילוב והחלמה בבריאות הנפש), מאז שייסד את הפקולטה ב-2002. פרופסור מן המניין קליני בפקולטה לרפואה ע"ש סאקלר באוניברסיטת תל אביב. שלמה נוי נולד ב-12 במרץ 1953 ברחובות ליעקב ולדוניה (לבית גרינברג) נוי. למד רפואה במסגרת העתודה האקדמית, ובשנת 1977 קיבל תואר דוקטור לרפואה (M.D) מבית-הספר לרפואה הדסה ואוניברסיטה העברית בירושלים. בין השנים 1978–1983 שירת בצה"ל כרופא בחיל הים, בדרגת רב-סרן. בשנת 1985 קיבל תואר MBA במכון האירופאי ללימודי מנהל עסקים - INSEAD, בפונטנבלו. בין השנים 1985–2000 עסק כמומחה בפסיכיאטריה. בין השנים 1987–1998 שימש מרצה בכיר קליני באוניברסיטת תל אביב בפקולטה לרפואה על שם סאקלר. בשנת 1998 התמנה לפרופסור חבר קליני. בשנת 1997 קיבל תואר דוקטור במדיניות בריאות באוניברסיטת תל אביב. סיים השתלמות במדיניות וכלכלת בריאות בבית הספר לרפואה באוניברסיטת מקמסטר בהמילטון שבקנדה. בין השנים 1990 ל-1994 כיהן כסמנכ"ל בית החולים בילינסון. שימש בין השנים 2001 עד 2003 כפרופסור מן המניין וסגן דיקן בקמפוס שיבא בבית הספר לרפואה ע"ש סאקלר באוניברסיטת תל אביב. בשנת 2009 נמנה עם מייסדי בית ספר לרפואה בקפריסין, מיזם משותף של אוניברסיטת סנט ג'ורג' בלונדון (St George's, University of London), אוניברסיטת ניקוסיה, אוניברסיטת תל אביב והמרכז הרפואי שיבא, ועל כך העניק לו בית הספר בשנת 2019 תואר דוקטור לשם כבוד. נוי כיהן כמנהל בפועל של המרכז הרפואי ע"ש חיים שיבא – תל השומר (2016), וכמנהל בית החולים השיקומי וסמנכ"ל שיבא למחקר, פיתוח ואקדמיה (1994–2019). הקים וניהל את השירות הפסיכוגריאטרי במרכז הרפואי שיבא. שימש כמנהל לנושא הניסויים הקליניים במרכז הרפואי שיבא, חבר ועדת הלסינקי ויו"ר ועדת פטנטים (משנת 1999 ועד 2016). כיום (2019) מכהן נוי כסגן יו"ר דירקטוריון חברת תל השומר בע"מ למסחור טכנולוגיה רפואית, אותה הקים ב-2006. מומחה בתחום של איזון תרופתי ואינטראקציה בין תרופתית. משמש כעד מומחה בבית משפט לענייני משפחה בדבר כשרות משפטית. נשוי לתמר נוי (אברהם), ולהם שני ילדים. מתגורר בתל אביב. נוי פרסם מעל ל־80 פרסומים, בהם מאמרים, פרקים בספרים וספרים, ובהם: Ravona-Springer R, Davidson M, Noy S, The Role of Cardiovascular Risk Factors in Alzheimer's Disease. CNS Spectr. 2003 Nov; 8(11) :824-33. Beeri MS, Goldbourt U, Silverman JM, Noy S, Schmeidler J, Ravona-Springer R, Sverdlick A, Davidson M. Diabetes mellitus in midlife and the risk of dementia three decades later. Neurology. Nov 23 ;63 (10): 1902-7. 2004 Werner P, Miron E, Beeri MS, Davidson M, Noy S., Describing the social environment of elderly persons at the time of death. J Palliat Med. Apr 8(2): 440-7. 2005. Sylvie Luria, Shlomo Noy. Obtaining resources to promote medical research? Harefuha, Vol.151 pp.181-182 (2012) Einat Engel-Haber (1),Irina Radomislensky, Arnona Ziv, Amiram Catz,Avi Ohry, Shlomo Noy, Israel Dudkiewicz, Gabi Zeilig. Journal of Spinal cord medicine. (2018) (Submitted). Noy S, Lachman R. "Black Market of Health Services in Israel". Tel-Aviv: Tel - Aviv University Press, 1998. אתר האינטרנט הרשמי של פרופ' שלמה נוי פרסומים של פרופ' שלמה נוי, באתר PubMed פרופ' שלמה נוי, דיקן הפקולטה למקצועות הבריאות, על התואר השני בניהול החולה Case manager, סרטון באתר יוטיוב שלמה נוי, באתר Prabook (באנגלית) נבו טרבלסי, ‏פרופ' שלמה נוי מונה לנשיא הקריה האקדמית אונו, באתר גלובס, 21 בספטמבר 2023 פרופ' שלמה נוי, באתר שיבא (באנגלית) University of Nicosia Medical School A joint project of Sheba, the Tel Aviv University, the St. Georges University of London, and the University of Nicosia, באתר israelscienceinfo University of Nicosia Medical School Graduation Ceremony 2019, באתר בית הספר לרפואה בקפריסין פרופ' שלמה נוי, באתר המרכז הרפואי ע"ש חיים שיבא – תל השומר סבב מינויים בהנהלת המרכז הרפואי "שיבא", באתר Doctors פרופ' שלמה נוי, באתר Medico